Mae **sildenaffil**, sy’n cael ei werthu dan yr enw brand Viagra ymysg eraill, yn feddyginiaeth a ddefnyddir yn benaf i drin anawsterau wrth gael codiad.

Defnydd
-------

Mae sildenaffil yn cael ei ddefnyddio gan ddynion sy'n cael anhawster i gael codiad i wella eu siawns o galedu eu pidynau er mwyn cael cyfathrach rywiol. Dydy'r cyffur ddim yn achosi codiad yn benodol, ond mae'n rhwystro'r cyhyrau llawn waed yn y pidyn rhag ymlacio. Does dim angen cymryd y feddyginiaeth yn rheolaidd, dim ond cyn cael cyfathrach rywiol. Fel arfer bydd raid disgwyl rhwng hanner awr i awr wedi cymryd y bilsen a bod yn barod am gyfathrach; ond wedi dêt sy'n cynnwys pryd o fwyd llawn braster hwyrach bydd angen disgwyl yn hirach gan fod braster yn effeithio ar hyd yr amser cyn fo'r cyffur yn gweithio.

Y fformiwla cemegol ar gyfer y cyffur hwn yw C₂₂H₃₀N₆O₄S. Mae sildenaffil yn gynhwysyn actif yn Revatio, Vizarsin, Viagra, Sildenafil Teva, Sildenafil Ratiopharm a Sildenafil Actavis .

Sgil effeithiau
---------------

Ymysg sgil effeithiau cyffredin sildenaffil mae:

* cur pen
* gwrido
* llesmair
* diffyg traul
* gorlenwad trwyn (trwyn di blocio)
* aneglurder golwg
* problemau adnabod lliwiau

Ymysg sgil effeithiau difrifol sildenaffil mae poen yn y frest a chlefyd Priapus (codiad parhaus). Dylid ymofyn cymorth meddygol brys ar unwaith am boenau yn y frest gysylltiedig â'r cyffur ac os yw codiad yn para am fwy na phedair awr.

Argaeledd
---------

Yng Nghymru a Lloegr mae modd i ddynion dros 18 oed cael *Fiagra* gan fferyllydd, heb ragnodyn cyn belled a bod y fferyllydd yn derbyn bod y cwsmer yn pasio meini prawf sy'n caniatáu iddo ei werthu iddo.

Defnydd meddygol
----------------

Fe'i rhoddir fel triniaeth ar gyfer gwahanol gyflyrau meddygol, gan gynnwys:

- gordyndra ar yr ysgyfaint
 - anallu

Enwau
-----

Caiff cyffuriau eu hadnabod gan amryw o enwau gwahanol yn aml. Enw cemegol y cyffur hwn yw sildenaffil, ond rhoddir enwau masnachol a brand iddo hefyd, gan gynnwys;

- Viagra®
 - 5-[2-Ethoxy-5-(4-methyl-piperazine-1-sulfonyl)-phenyl]-1-methyl-3-propyl-1
 - 6-dihydro-pyrazolo[4
 - 3-d]pyrimidin-7-one(Sildenafil)
 - 3-d]pyrimidin-7-one (Sildenafil or Viagra)
 - 5-(2-ethoxy-5-(4-methylpiperazin-1-ylsulfonyl)phenyl)-1-methyl-3-propyl-1H-pyrazolo[4
 - 3-d]pyrimidin-7(6H)-one
 - 1-((3-(4
 - 7-Dihydro-1-methyl-7-oxo-3-propyl-1H-pyrazolo(4
 - 3-d)pyrimidin-5-yl)-4-ethoxyphenyl)sulfonyl)-4-methylpiperazine
 - 5-[2-Ethoxy-5-(4-methyl-piperazine-1-sulfonyl)-phenyl]-1-methyl-3-propyl-1,6-dihydro-pyrazolo[4,3-d]pyrimidin-7-one(Sildenafil)
 - 5-[2-Ethoxy-5-(4-methyl-piperazine-1-sulfonyl)-phenyl]-1-methyl-3-propyl-1,6-dihydro-pyrazolo[4,3-d]pyrimidin-7-one (Sildenafil or Viagra)
 - 5-(2-ethoxy-5-(4-methylpiperazin-1-ylsulfonyl)phenyl)-1-methyl-3-propyl-1H-pyrazolo[4,3-d]pyrimidin-7(6H)-one
 - 1-((3-(4,7-Dihydro-1-methyl-7-oxo-3-propyl-1H-pyrazolo(4,3-d)pyrimidin-5-yl)-4-ethoxyphenyl)sulfonyl)-4-methylpiperazine

Cyfeiriadau
-----------

1. ↑  Pubchem. "Sildenaffil". *pubchem.ncbi.nlm.nih.gov* (yn Saesneg). Cyrchwyd 2018-02-28.
2. ↑  *BMA New Guide to Medicine & Drugs*. DK. 2015. t. 385. ISBN 9780241183410.
3. ↑  BBC - Viagra can be sold over the counter adalwyd 12 Mawrth 2018

  


|  |
| --- |
| **Cyngor meddygol** |
| *Sgrifennir tudalennau Wicipedia ar bwnc **iechyd** er mwyn rhoi gwybodaeth sylfaenol, ond allen nhw ddim rhoi'r manylion sydd gan arbenigwyr i chi. Mae llawer o bobl yn cyfrannu gwybodaeth i Wicipedia. Er bod y mwyafrif ohonynt yn ceisio osgoi gwallau, nid ydynt i gyd yn arbenigwyr ac felly mae'n bosib bod peth o'r wybodaeth a gynhwysir ar y ddalen hon yn anghyflawn neu'n anghywir.*
***Am wybodaeth lawn neu driniaeth ar gyfer afiechyd, cysylltwch â'ch meddyg neu ag arbenigwr cymwys arall!*** |